**Tillæg til miljøgodkendelse (flisplads)**

**Citycentralen, DIN Forsyning A/S, Stikvejen 5, 6700 Esbjerg**

**1. november 2024**

Et billede, der indeholder spejl, udendørs, luft

Automatisk genereret beskrivelse K:\Byraadsekr\Borgmesterkontor\Kommunikationssekretariatet\Grafisk\Logo\EK_forv_logo\EK_Teknik_Miljo\EK_TM\1L_1L_Grundregel_TM_outl.wmf

**ESBJERG KOMMUNE**

**Industrimiljø**

**Torvegade 74**

**6700 Esbjerg**

Telefon 7616 1616

E-mail miljo@esbjergkommune.dk

Web www.esbjergkommune.dk

**Sag nr.: mig-a-2024-18152**

**Sagsansvarlig: Klaus Holm**

**copyright**: Alle kort og luftfoto: copyright DDO ®, ©COWI

Tillæg til miljøgodkendelse – flisplads på Amerikavej 8

Citycentralen, DIN Forsyning A/S

Stikvejen 5, 6700 Esbjerg

Matrikel nummer: 1202u og 1201c, Esbjerg Bygrunde

CVR-nummer: 32662498

P-nummer: 1016317043

Listepunkt: Hovedaktivitet:

**1.1b** Forbrænding af brændsel i anlæg med

en samlet nominel indfyret termisk effekt på 50 MW eller derover, og hvor brændslet er andet end kul og/eller orimulsion.

**Tillægsgodkendelsen omfatter:**

Åbent flislager

Annonceres den 1. november 2024 på DMA – Digital Miljøadministration www.dma.mst.dk

Klagefristen udløber den 29. november 2024

Søgsmålsfristen udløber den 1. maj 2025

**Indholdsfortegnelse:**

[Indledning - 3 -](#_Toc155770907)

[Afgørelse - 4 -](#_Toc155770908)

[Vilkår - 4 -](#_Toc155770909)

[Lovgrundlag - 7 -](#_Toc155770910)

[Udtalelser og høringssvar - 7 -](#_Toc155770911)

[Miljøteknisk redegørelse og vurdering - 8 -](#_Toc155770912)

[Klagevejledning - 18 -](#_Toc155770913)

[Offentliggørelse - 19 -](#_Toc155770914)

[Bilag: - 20 -](#_Toc155770915)

# 

# Indledning

Esbjerg Kommune - Industrimiljø meddeler hermed miljøgodkendelse til flisplads hos DIN Forsyning A/S, Citycentralen.

DIN Forsyning A/S har den 23. juni 2020 fået miljøgodkendelse til etablering af 60 MW fliskedelanlæg og den 24. august 2020 fået miljøgodkendelse til etablering af 50 MW havvandsvarmepumpe ved Citycentralen på havnen i Esbjerg.

I forbindelse med den endelige projektering og efter udbud af anlæggene er der ønske om nogle ændringer på anlæggene.

DIN Forsyning A/S har derfor den 30. juni 2023 indsendt en ansøgning om miljøgodkendelse til en række ændringer. De væsentligste ændringer omfatter:

- Forøgelse af havvandsvarmepumpens kapacitet fra 50 MW til 72 MW.

- Etablering af åbent flislager.

- Etablering af elkedel.

- Anvendelse af nødstrømsanlæg til reguleringsydelser og egen elproduktion.

Esbjerg Kommune på baggrund af ønske fra DIN Forsyning Varme A/S meddelt en særskilt tillægsgodkendelse til flislageret. Ansøgning om miljøgodkendelse til øvrige ændringer på Citycentralen behandles særskilt.

Virksomheden er omfattet af punkt 3a ”Industrianlæg til fremstilling af elektricitet, damp og varmt vand.” på bilag 2 i miljøvurderingsloven. Projektet er omfatte af punkt 13a ”Ændringer eller udvidelser af projekter i bilag 1 eller nærværende bilag, som allerede er godkendt, er udført eller er ved at blive udført, når de kan have væsentlige skadelige indvirkninger på miljøet (ændring eller udvidelse, som ikke er omfattet af bilag 1).”

Industrimiljø har foretaget en screening af projektet og har den 3. juli 2024 truffet afgørelsen om, at etablering af åbent flislager på Esbjerg Havn ikke er omfattet af krav om miljøvurdering (VVM-pligtigt).

# Afgørelse

På grundlag af virksomhedens ansøgning om miljøgodkendelse godkender Esbjerg Kommune hermed etableringen af en ny flisplads ved hjørnet af Amerikavej og Afrikavej. Området får adressen Amerikavej 8, 6700 Esbjerg.

I tillægsgodkendelsen medtages udelukkende vilkår, der specifikt gælder

for flispladsen. Revurdering af miljøgodkendelse og tillæg til Citycentralen af 2. oktober 2024 vil fortsat være gældende for den samlede virksomhed, herunder den nye flisplads.

Miljøgodkendelsen meddeles i henhold til miljøbeskyttelseslovens[[1]](#footnote-1) § 33,

stk. 1.

Hvis indretning eller drift ønskes ændret i forhold til det godkendte, skal dette i god tid forinden meddeles godkendelses- og tilsynsmyndigheden.

Vilkårene træder i kraft straks ved meddelelse af afgørelsen, medmindre andet fremgår af vilkår.

# Vilkår

**Generelt**

1. Et eksemplar af godkendelsen skal til enhver tid være tilgængeligt på virksomheden. Driftspersonalet skal være orienteret om godkendelsens indhold.
2. Virksomheden skal straks underrette tilsynsmyndigheden, hvis vilkårene i denne godkendelse ikke overholdes. Virksomheden skal straks træffe foranstaltninger for at sikre, at vilkårene igen overholdes.

Hvis den manglende overholdelse af vilkårene medfører umiddelbar fare for menneskers sundhed eller i betydeligt omfang truer med at påvirke miljøet negativt, skal virksomheden straks indstille driften af virksomheden eller de relevante dele af virksomheden, indtil vilkårene igen overholdes.

1. Ved ophør af virksomhedens drift skal virksomheden træffe de nødvendige foranstaltninger for at undgå forureningsfare og for at efterlade stedet i tilfredsstillende tilstand. En redegørelse for disse foranstalt­ninger skal fremsendes til tilsynsmyndigheden senest 3 måneder, før driften ophører.
2. Hvor der i vilkårene anvendes betegnelsen ”befæstet areal” menes en fast belægning, der giver mulighed for opsamling af spild og kontrolleret afledning af nedbør.
3. Der må kun opbevares og håndteres træflis på arealet, når DIN Forsyning A/S benytter arealet som flisplads.

*Se også vilkår 1 og 36-39 i miljøgodkendelse fra 2. oktober 2024.*

**Indretning og drift**

1. Flispladsen må kun betjenes af personer med fornødent kendskab til pladsens indretning og drift. Der skal udarbejdes driftsinstrukser/procedurer for flispladsen vedrørende følgende:

* Kørsel og brug af læssemaskiner med fokus på minimering af støv-emissioner.
* Håndtering af flis med indhold af let omsætteligt materiale.
* Forebyggelse og håndtering af lugtgener.
* Rengøring af flislager og køreveje.
* Styring af afledning af overfladevand fra lageret.

Driftsinstrukser skal kunne fremvises til tilsynsmyndigheden på forlangende.

1. Der skal løbende og mindst 1 gang dagligt (på hverdage) foretages rundering med henblik på vurdering af behov for og gennemførelse af rengøring eller fejning af flislageret og de tilstødende arealer, når flislageret er i brug.

*Se også vilkår 6 i miljøgodkendelse fra 2. oktober 2024.*

**Luftforurening**

1. Flispladsen må ikke give anledning til støvgener uden for virksomhedens skel, som tilsynsmyndigheden finder væsentlige.
2. Eventuelle støvgener skal straks afhjælpes.
3. Hvis tilsynsmyndigheden udenfor virksomhedens område konstaterer støvgener, der efter tilsynsmyndighedens vurdering er væsentlige, kan tilsynsmyndigheden forlange, at støvende oplag overdækkes eller befugtes, at der etableres afskærmning eller iværksættes andre forebyggende eller begrænsende foranstaltninger.

**Lugt**

1. Flispladsen må uden for virksomhedens skel ikke give anledning til lugtgener, som tilsynsmyndigheden finder væsentlige.
2. Eventuelle lugtgener skal straks afhjælpes.
3. Hvis der opstår væsentlige lugtgener uden for virksomhedens skel, skal tilsynsmyndigheden straks underrettes.

**Støj**

*Se vilkår 20-25 i miljøgodkendelse fra 2. oktober 2024.*

**Spildevand**

1. Overfladevand fra flispladsen skal, når der opbevares flis på pladsen, afledes til spildevandskloak eller evt. genanvendes til befugtning af flis.
2. Overfladevand fra flispladsen må, når der ikke opbevares flis på pladsen, afledes til regnvandskloak.
3. Flispladsen skal rengøres inden overfladevand fra pladsen kan afledes til regnvandskloak.

*Se endvidere vilkår i tilslutningstilladelse.*

**Beskyttelse af jord, grundvand og overfladevand**

1. Træflis må kun opbevares og håndteres på befæstet areal med fald mod afløb, hvorfra der sker kontrolleret afledning.

**Driftsforstyrrelser og uheld**

1. Virksomheden skal registrere driftsforstyrrelser, der kan påvirke virksomhedens miljøforhold og beskrive årsag, varighed, affødt miljøbelastning og hvilke foranstaltninger virksomheden eventuelt har gennemført for at undgå gentagelser.

*Se også vilkår 34, 35, 36 og 38 i miljøgodkendelse fra 2. oktober 2024.*

**Egenkontrol i øvrigt**

1. Virksomheden skal løbende og mindst en gang årligt foretage visuel kontrol for vedligeholdelsesstand af befæstede arealer. Skader på de befæstede arealer skal udbedres, så hurtigt som muligt efter at de er konstateret.

**Driftsjournal**

1. Virksomheden skal føre driftsjournal, som på forlangende skal forevises tilsynsmyndigheden. Driftsjournal skal som minimum ajourføres én gang om året.

Driftsjournalen skal som minimum indeholde følgende oplysninger:

* Dato og beskrivelse af eventuelle handlinger foretaget på baggrund af daglige runderinger på flispladsen.
* Datoer, der er placeret flis på pladsen.
* Dato for og håndtering af evt. flis med let omsætteligt materiale.
* Dato for evt. spild af olie eller kemikalier med angivelse af, hvor der er spild, hvad der er igangsat af oprensning, årsag til spildet samt hvad der er foretaget for at forhindre gentagelse.
* Dato for og resultat af foretagne udbedring af befæstede arealer.
* Dato for evt. lugtgener og korrigerende handlinger.

Driftsjournalen skal opbevares på virksomheden i mindst 5 år og skal være tilgængelig for tilsynsmyndigheden.

**Afgørelsens gyldighed**

Godkendelsens bortfalder, hvis den ikke udnyttes senest 2 år efter meddelelsen.

# Lovgrundlag

Miljøgodkendelsen meddeles i henhold til miljøbeskyttelseslovens § 33, stk. 1.

# Udtalelser og høringssvar

Afgørelsen offentliggøres på Miljøministeriets DMA-portal (Digital MiljøAdministration).

Et udkast til godkendelse har været forelagt virksomheden til kommentering. Samtidig er der foretaget en partshøring i henhold til forvaltningslovens[[2]](#footnote-2) § 19.

Ansøgning om miljøgodkendelse er offentliggjort på Esbjerg Kommunes

hjemmeside den 4. juli 2023.

Det er i forbindelse med annonceringen oplyst at alle med interesse i sagen kan se ansøgningsmaterialet, ligesom alle kan indsende skriftlige kommentarer til ansøgningen. Endvidere kan alle med interesse for sagen anmode om at få tilsendt udkast til miljøgodkendelse, når dette foreligger, samt skriftligt kommentere udkast til miljøgodkendelse indenfor en frist på 2 uger fra modtagelsen af udkastet.

Esbjerg Kommune har ikke modtaget bemærkninger til ansøgningen og der er ingen, der har anmodet om at få tilsendt udkast til miljøgodkendelse.

Virksomheden har haft udkast til miljøgodkendelse til høring. Bemærkningerne er indarbejdet i miljøgodkendelsen.

Esbjerg kommune har vurderet, at der ikke forekommer andre parter i sagen end virksomheden og ovennævnte, som i henhold til forvaltningslovens §19 har en væsentlig individuel interesse i sagens udfald.

# Miljøteknisk redegørelse og vurdering

**Ejer og ansvarsforhold**

Virksomheden ejes af:

Navn: DIN Forsyning Varme A/S

Adresse: Ulvsundvej 1, 6715 Esbjerg N

Telefonnr.: 74747474

E-mail: post@dinforsyning.dk

Virksomheden er beliggende på:

Navn: Citycentralen

Adresse: Stikvejen 5, 6700 Esbjerg.

Flisplads etableres på Amerikavej 8, 6700 Esbjerg

Matrikelnr.: 1202u og 1201c, Esbjerg Bygrunde m.fl.

CVR: 32662498

P-nummer: 1016317043

Den ansvarlige for virksomhedens drift:

Navn: Mads Timmermand, Varmeproduktionschef

Adresse: Ulvsundvej 1, 6715 Esbjerg N

Telefonnr.: 29123749

E-mail: mti@dinforsyning.dk

**Virksomhedens beliggenhed**

Virksomheden er beliggende på: Stikvejen 5, 6700 Esbjerg. Flisplads etableres på adressen Amerikavej 8, 6700 Esbjerg.

Virksomhedens beliggenhed er vist i bilag 1. Placering af flisplads ses på situationsplan i bilag 2.

**Planforhold**

**Kommuneplan**

Virksomheden er i gældende kommuneplan - Kommuneplan 2022–2034 for Esbjerg Kommune – beliggende i rammeområde 01-100-150 Sahara. Områdets anvendelse er fastlagt til havneerhverv. Området er udlagt til virksomhedsstøj op til 70 dB(A).

**Lokalplan**

Området er omfattet at Lokalplan nr. 381, idet virksomheden er beliggende i lokalplanens delområde D1, der er udlagt til erhvervs- og industriområde. Der må etableres virksomheder der iht. Håndbog om Miljø og Planlægning er klassificeret op til miljøklasse 7.

Esbjerg Kommune vurderer, at virksomhedens produktions- og miljøtekniske forhold, kan sidestilles med de virksomhedstyper, der fremgår af lokalplanen, og at virksomheden er forenelig med lokalplanens formål.

Projektet kan således udføres inden for den gældende Kommune- og lokalplanlægning og er ikke i konflikt med gældende bygge- og beskyttelseslinjer.

**VVM**

Virksomheden har fremsendt en ansøgning for projektet i forhold til miljøvurderingslovens[[3]](#footnote-3) § 2.

Projektet er omfattet af bilag 2, punkt 13a: Ændringer eller udvidelser af projekter i bilag 1 eller nærværende bilag, som allerede er godkendt, er udført eller er ved at blive udført, når de kan have væsentlige skadelige indvirkninger på miljøet (ændring eller udvidelse, som ikke er omfattet af bilag 1).

Industrimiljø har foretaget en screening af projektet og truffet afgørelsen om, at etablering af åbent flislager på Esbjerg Havn ikke er omfattet af krav om miljøvurdering (VVM-pligtigt). Afgørelse er meddelt den 3. juli 2024.

**Spildevandsplan**

Flislageret er beliggende i område Esbjerg Havn i oplandsnummer

D30 i Esbjerg kommunens Spildevandsplanen 2022 – 2027. Området er

separatkloakeret.

Regnvand fra ejendommen afledes via spildevandsforsyningsselskabets regnvandssystemet til havnebassin.

Esbjerg Kommune vurderer, at afledning af overfladevand og spildevand

kan udføres indenfor spildevandsplanens rammer.

**Natura 2000-områder**

I henhold til § 7, stk. 1 i habitatbekendtgørelsen[[4]](#footnote-4), skal der foretages en vurdering af, om projekter i sig selv, eller i forbindelse med andre planer og projekter, kan påvirke et Natura 2000-område væsentligt.

Nærmeste Natura 2000-områder ligger ca. 1.300 m syd for projektområdet i form af habitatområde, fuglebeskyttelsesområde og ramsarområde ”Vadehavet med Ribe Å, Tved Å og Varde Å vest for Varde”.

Industrimiljø vurderer, at etablering og drift af flispladsen ikke påvirker ovennævnte område væsentligt. Regnvand ledes til spildevandskloak, når der er flis på pladsen.

**Artsbeskyttelse – bilag IV-arter**

I henhold til § 10 stk. 1 i habitatbekendtgørelsen, skal der foretages en vurdering af projektet i henhold til habitatdirektivets[[5]](#footnote-5) bilag IV-arter (artsbeskyttelse).

På habitatdirektivets bilag IV er nævnt en lang række arter, som kræver en særlig beskyttelse. En fortegnelse over de i Danmark hjemmehørende arter findes i habitatbekendtgørelsens bilag 7. Listen omfatter både planter og dyr, og beskyttelsen gælder både for arternes yngle- og rasteområder. En række af disse særligt beskyttede bilag IV-arter kan have yngle- og rasteområde på eller omkring det ansøgte projekts arealer. I Esbjerg Kommune er der kendskab til forekomst af følgende Bilag IV-arter: Birkemus, snæbel, løgfrø, spidssnudet frø, strandtudse, markfirben, odder, småflagermus og grøn mosaikguldsmed.

Industrimiljø vurderer, at etablering og drift af flispladsen ikke vil beskadige eller ødelægge yngle- eller raste-områder i det naturlige udbredelsesområde for de dyrearter, der er optaget i habitatdirektivets bilag IV, litra a) eller ødelægge de plantearter, som er optaget i habitatdirektivets bilag IV, litra b) i alle livsstadier.

**Generelt**

Virksomheden har hverken på kortere eller længere sigt planer om at bringe aktiviteterne på virksomheden til ophør.

Der er i virksomhedens miljøgodkendelse fra 12. marts 2018 fastsat vilkår om, at virksomheden ved ophør af driften skal underrette tilsynsmyndigheden herom og træffe de nødvendige foranstaltninger for at undgå forureningsfare. Disse vilkår gælder også for flispladsen. Der henvises til vilkår 36-39 i miljøgodkendelse af Citycentralen den 12. marts 2018. Der er desuden vilkår om, at tilsynsmyndigheden skal orienteres ved ejerskifte mv. jf. vilkår 1 i miljøgodkendelse fra 12. marts 2018.

I virksomhedens miljøgodkendelse fra 2018 er der desuden vilkår om, at tilsynsmyndigheden straks skal underrettes om driftsforstyrrelser og uheld, der medfører forurening af omgivelserne eller indebærer en risiko herfor jf. vilkår 32 i miljøgodkendelsen fra 2018. Dette vilkår gælder også for flispladsen.

**Indretning og drift**

DIN Forsyning ønsker at etablere et åbent lager til flis på Esbjerg Havn.

Der oprettes lagerkapacitet på selve kedelanlægget til træflis til ca. 4 dages forbrug ved fuldlast svarende til 2.200 tons. Flisen lagres i én lukket silo på ca. 8 000 m3.

Øvrigt oplag af træflis vil ske på flispladsen på Esbjerg Havn. Der etableres et åbent lager, som kan rumme op til ca. 40.000 m3 træflis.

Det åbne flislager placeres på hjørnet af Amerikavej og Afrikavej, jf. Figur 1.

Området får adressen Amerikavej 8, 6700 Esbjerg.



Figur 1 Placering af flisplads.

Pladsen har et samlet areal på ca. 15.500 m2 incl. manøvreplads og køreveje. Pladsen inddeles i 2 sektioner, der underinddeles i 4 mindre sektioner, som hver kan rumme op til 5.000 m3 flis.

Stakkene adskilles af betonklodser (5 stens højde = 4 m). Der stables i ca. 4 m og lægges flis på med hældning, så stakke får en maksimal højde på 6 m.

Oplaget er omfattet af Bekendtgørelse om tekniske forskrifter for brændbare faste stoffer, (BEK nr. 1070 af 29/06/2020) og Sydvestjysk Brandvæsen har 5. juli 2023 meddelt tilladelse til etablering af flisoplaget.

Arealet, hvor flislageret etableres, er befæstet for at undgå at jord/sand blandes med flisen, da dette kan medføre uhensigtsmæssigt slid på flistransportudstyr og fliskedlen, og dels for at undgå nedsivning af regnvand fra milerne.

Flis transporteres i videst muligt omfang direkte til lageret ved kedelcentralen med henblik på at minimere håndteringen af flisen.

*Industrimiljøs vurdering*

For at sikre, at pladsen kun benyttes til oplag af træflis, stiller industrimiljø vilkår om, at pladsen kun må bruges til opbevaring og håndtering af flis, når DIN Forsyning A/S benytter arealet til flislager.

DIN Forsyning A/S oplyser, at de jf. lejekontrakten med Esbjerg Havn har mulighed for at fremleje arealet, eller lade Esbjerg Havn udleje arealet, i sommerperioden, hvor der ikke er flis på pladsen. Arealet må benyttes til andre aktiviteter, når DIN Forsyning ikke benytter arealet til flislager. Evt. øvrige aktiviteter er ikke reguleret af denne godkendelse og der skal søges særskilt miljøgodkendelse, hvis der er tale om godkendelsespligtige aktiviteter.

Herudover stilles vilkår om, at pladsen kun må betjenes af personer med kendskab til pladsens indretning og drift og at der skal udarbejdes relevante driftsinstrukser.

I miljøgodkendelse fra 12. marts 2018 er der vilkår 4 om renholdelse af udendørs arealer. Dette vilkår gælder også for flispladsen.

**Driftstid og ansatte**

Træflis leveres med skib eller lastbil. Flis fra skib losses med kran til lastbil eller til kaj. Fra kaj læsses det med gummiged til lastbil og køres til modtagelse i anlægget eller til eksternt lager.

Der kan forekomme aktiviteter på flispladsen døgnet rundt i forbindelse med modtagelse af flis.

Der vil kun blive kørt flis fra pladsen til anlægget på hverdage mellem kl. 7 og 17.

Drift af flispladsen varetages af 2 medarbejdere fra DIN Forsyning A/S samt et antal medarbejdere fra flisleverandøren (og dennes underleverandør). Medarbejdere fra DIN Forsyning A/S varetager tilsyn, registrering i driftsjournal mv.

Flisleverandøren og dennes underleverandør varetager håndtering af flis.

Flispladsen vil blive tømt i løbet af maj/juni. I løbet af juli og august påbegyndes opfyldning af lageret til den kommende fyringssæson, men det vil først være fra september, at der vil blive tilført større flismængder til lageret.

**Råvarer og hjælpestoffer**

Virksomheden anvender dieselolie til drift af entreprenørmaskiner på flispladsen. Herudover anvender virksomheden diverse smøremidler.

Der er intet oplag af brændstof eller smøremidler på flispladsen.

*Industrimiljøs vurdering*

Industrimiljø vurderer, at der ikke er behov for yderligere vilkår vedrørende råvarer og hjælpestoffer.

**Luftforurening**

Træflis leveres med skib eller lastbil. Flis fra skib losses med kran til lastbil eller til kaj. Fra kaj læsses det med gummiged til lastbil og køres til modtagelse i anlægget eller til flispladsen.

Overvågning af støv, lugt og spildevand fra den åbne flisplads samt korrigerende handlinger indgår i plan for drift, kontrol og vedligehold (DKV).

*Industrimiljøs vurdering*

Industrimiljø vurderer på baggrund af de foreliggende oplysninger, at der ikke vil være væsentlige støvemissioner fra flislageret og stiller vilkår om, at flispladsen ikke må give anledningen til støvgener i omgivelserne, som tilsynsmyndigheden finder væsentlige.

Industrimiljø stiller vilkår om overvågning af støv samt korrigerende handlinger, hvis der mod forventning opstår støvgener.

Der stilles desuden vilkår om, at håndtering af flis skal ske i overensstemmelse med BAT-krav jf. afsnit om BAT.

**Lugt**

Træflis leveres med skib eller lastbil. Flis fra skib losses med kran til lastbil eller til kaj. Fra kaj læsses det med gummiged til lastbil og køres til modtagelse i anlægget eller til flispladsen.

Som udgangspunkt modtages kun flis med minimalt indhold af let omsætteligt materiale. Hvis der modtages flis med væsentligt indhold af let omsætteligt materiale, vil dette blive håndteret særskilt og blive forbrugt, før der sker en omsætning af materialet, som kan give anledning til lugtgener.

De første døgn efter leverance kan der lugte af fugtigt træ lokalt ved flisoplaget.

Afstanden fra flislageret til nærmeste boliger er ca. 450 m. Det åbne flislager vurderes derfor ikke at kunne give anledning til lugtgener ved boliger, da erfaringer fra tilsvarende projekter er, at flisen kun kan lugtes tæt ved oplaget.

Overvågning af støv, lugt og spildevand fra den åbne flisplads samt korrigerende handlinger indgår i virksomhedens plan for drift, kontrol og vedligehold (DKV).

*Industrimiljøs vurdering*

Virksomheden oplyser, at der som udgangspunkt modtages kun flis med minimalt indhold af let omsætteligt materiale. Hvis der modtages flis med væsentligt indhold af let omsætteligt materiale, vil dette blive håndteret særskilt og blive forbrugt, før der sker en omsætning af materialet, som kan give anledning til

lugtgener.

Industrimiljø stiller vilkår om, at der til en hver tid skal foreligge en procedure for håndtering af flis med indhold af let omsætteligt materiale samt procedure for forebyggelse og håndtering af eventuelle lugtgener. Dette må gerne indgå som en del af virksomhedens samlede plan for drift, kontrol og vedligehold.

Håndtering af evt. flis med let omsætteligt materiale samt evt. konstaterede lugtlugtgener og korrigerende handlinger skal dokumenteres i driftsjournal, som kan fremvises til tilsynsmyndigheden på forlangende. Driftsjournalen må gerne være en del af virksomhedens samlede plan for drift, kontrol og vedligehold.

Industrimiljø vurderer på baggrund af de foreliggende oplysninger, at der ikke vil være væsentlige lugtemissioner fra flislageret og stiller vilkår om, at flis-pladsen ikke må give anledningen til lugtgener i omgivelserne, som tilsyns-myndigheden finder væsentlige.

Industrimiljø stiller desuden vilkår om korrigerende handlinger, hvis der mod forventning opstår lugtgener.

Der stilles vilkår om registrering af eventuelle lugtgener og korrigerende handlinger i driftsjournal. Der er ingen formkrav til driftsjournal og registreringer må gerne ske i virksomhedens samlede Drifts-, kontrol- og vedligeholdelsesplan (DKV).

Hvis der mod forventning opstår væsentlige lugtgener, skal tilsynsmyndigheden informeres.

**Spildevand**

Der fremkommer kun spildevand i form af overfladevand/perkolat fra flispladsen.

Flispladsens afvanding afhænger således af, hvorvidt der ligger flis på pladsen. Når der falder nedbør på et lager med flis, dannes perkolat, som skal afledes som spildevand. I situationer hvor lageret er tomt, afledes overfladevand som regnvand.

Flislageret deles op i 4 sektioner, hvor hver sektion kan omkobles mellem et regnvands- og et spildevandssystem. Når en sektion er tømt for flis og rengjort, kan det overgå fra at aflede spildevand til at aflede regnvand. Omkobling mellem regnvands- og spildevandssystem sker i ventilbrønd.

Det sikres ved hjælp af riste, at flis ikke føres til kloak.

*Industrimiljøs vurdering*

Industrimiljø vurderer, at overfladevand fra pladsen kan afledes til regnvandssystemet, når der ikke opbevares flis på pladsen. Industrimiljø stiller vilkår om, at overfladevand fra flispladsen skal afledes til spildevandskloak eller evt. genanvendes til befugtning af flis, når der opbevares flis på pladsen. Der stilles desuden vilkår om, at flispladsen skal rengøres inden overfladevand fra lageret kan afledes til regnvandskloak.

Spildevandsafledning fra virksomheden reguleres i særskilt i tilslutningstilladelse efter miljøbeskyttelsesloven kapitel 4.

**Støj**

Træflisen ankommer fortrinsvis til havnen med skib, losses på kajen og køres med sættevogne til flispladsen, hvor flisen læsses af og håndteres med frontlæsser. Herfra transporteres det til kedelcentralen med lastvogn/sættevogn. Levering af flis til lageret på havnen kan også ske med lastbil.

Flistransport med lastbil fra kaj til flislager ved kedelbygningen indgår i tidligere støjberegninger, idet der er regnet med 6 lastbiler i timen.

*Industrimiljøs vurdering*

Industrimiljø vurderer, at aktiviteterne på flispladsen ikke har afgørende betydning for virksomhedens samlede støjpåvirkning i omgivelserne.

I virksomhedens miljøgodkendelser fra 12. marts 2018 og 23. juni 2020 er der fastsat grænseværdier for støj samt vilkår om kontrol af støj. Flispladsen er omfattet af disse støjvilkår og Industrimiljø vurderer, at der ikke er behov for at stille yderligere vilkår til støj.

**Affald**

Der fremkommer ikke affald fra flispladsen. Evt. opfejet spild eller materiale, der opsamles i forbindelse med rengøring og tømning af flispladsen samt fejning af til- og frakørselsareal vil blive håndteret på kedelcentralen.

Evt. oliespild fra maskiner vil blive håndteret i overensstemmelse med vilkårene i virksomhedens nuværende miljøgodkendelse.

*Industrimiljøs vurdering*

I virksomhedens miljøgodkendelser fra 12. marts 2018 og 23. juni 2020 er der stillet vilkår om opbevaring og håndtering af affald. Flispladsen er omfattet af disse vilkår og Industrimiljø vurderer, at der ikke er behov for at stille yderligere vilkår om affald.

Industrimiljø vurderer, at virksomheden håndterer og bortskaffer affald i henhold til Esbjerg Kommunes regulativ for erhvervsaffald.

**Jord og grundvand**

Virksomheden er beliggende på Esbjerg Havn i et område uden drikkevandsinteresser.

Arealet, hvor der oplagres flis, befæstes med SF-Coloc – belægningssten.

*Industrimiljøs vurdering*

Der er virksomhedens nuværende miljøgodkendelse stillet krav til opbevaring af olier og kemikalier, så der ikke sker forurening af jord og grundvand. Disse vilkår gælder også for flislageret.

Herudover stiller Industrimiljø vilkår om, at flislageret skal have fast belægning med kontrolleret afledning af overfladevand.

Der stilles vilkår om, at virksomheden løbende og mindst en gang årligt skal foretage visuel kontrol for vedligeholdelsesstand af befæstede arealer og at skader på befæstede arealer skal udbedres for at sikre mod forurening af jord og grundvand.

Basistilstandsrapport (BTR)

Virksomheder på bilag 1 i godkendelsesbekendtgørelsen, som bruger, fremstiller eller frigiver relevante farlige stoffer skal udarbejde en rapport

med oplysninger om og dokumentation for jordens og grundvandets til-

stand med hensyn til forurening (basistilstandsrapport) i forbindelse med

godkendelse eller revurdering.

Efter godkendelsesbekendtgørelsens § 48 skal myndigheden i forbindelse med revurderinger træffe afgørelse om, hvorvidt virksomheden skal udarbejde basistilstandsrapport.

Esbjerg Kommune har i forbindelse med meddelelse af miljøgodkendelse til fliskedelanlægget i 2020 vurderet, at virksomheden ikke er omfattet af kravet om udarbejdelse af basistilstandsrapport, idet ingen af de farlige stoffer/blandinger af stoffer, som virksomheden bruger eller frigiver i forbindelse med sin bilag 1 aktivitet vurderes at kunne medføre risiko for længerevarende påvirkning af jord- og grundvand på virksomhedens areal.

Basistilstandsrapporten skal kun laves én gang, medmindre en ny miljøgodkendelse ved udvidelse eller ændring udløser et tillæg til basistilstandsrapporten. Der kan således skulle udarbejdes en supplerende basistilstandsrapport, ved udvidelser eller ændringer af en virksomhed, der medfører, at virksomheden fremover bruger, fremstiller eller frigiver yderligere relevante farlige stoffer eller inddrager nyt areal.

Der er ingen oplag af olier eller kemikalier på flislageret.

Virksomheden foretager således ingen ændringer i forbindelse med etablering af flislager, som medfører, at der skal udarbejdes et tillæg til basistilstandsrapporten.

**Driftsforstyrrelser og uheld**

Spild på udendørs arealer vil kunne løbe til kloaksystemet for regnvand, hvis ikke et spild opsamles.

Evt. oliespild fra maskiner vil blive håndteret i overensstemmelse med vilkåre-ne i virksomhedens nuværende miljøgodkendelse.

*Industrimiljøs vurdering*

Der er i virksomhedens i virksomhedens miljøgodkendelse fra 12. marts 2018 stillet vilkår om håndtering af spild af olier eller kemikalier. Disse vilkår gælder også evt. oliespild fra maskiner på flispladsen.

Industrimiljø vurderer, at vilkårene i miljøgodkendelse fra 12. marts 2018 sikrer mod væsentlig forurening fra driftsforstyrrelser eller uheld og vurderer, at der ikke er behov for at stille yderligere vilkår.

Betonklodser, der anvendes til opdeling af flislager, vil kunne anvendes til etablering af stormflodssikring.

**Risiko**

Etablering af flislager medfører ingen ændringer i oplagrede mængder af stoffer, som er omfattet af risikobekendtgørelsen.

*Industrimiljøs vurdering*

Virksomheden er ikke omfattet af risikobekendtgørelsen.

**BAT/Renere teknologi**

Det er et grundlæggende krav i miljøbeskyttelsesloven, at forurenende virksomheder skal begrænse forureningen mest muligt ved at anvende den bedste tilgængelige teknik (BAT).

I forbindelse med miljøgodkendelse af miljøgodkendelse af virksomheder/anlæg, skal der derfor stilles krav til virksomheden, der svarer til det, der er opnåeligt ved anvendelse af den bedste tilgængelige teknologi.

Citycentralen er omfattet af BAT-konklusioner for store fyringsanlæg. BAT-konklusionerne forholder sig kun i mindre grad til oplag og håndtering af brændsler. Der er krav om, at der skal indgå en støvhåndteringsplan i miljøledelsessystemet.

Anlægget er omfattet af det tværgående BREF-dokument om emissioner fra oplagring: Integrated Pollution Prevention and Control Reference Document on Best Available Techniques on Emissions from Storage, July 2006.

Lager til flis etableres som et åbent lager. Følgende er BAT for transport og håndtering af faststoffer med henblik på minimering af støvemissioner:

* planlægning af transportaktiviteter
* kontinuerlig transport
* reduktionsforanstaltninger, når transporten ikke er kontinuerlig, nemlig:
  + rengøring af veje og køretøjers dæk
  + befugtning af produktet
  + minimering af hastighed ved nedadskrånende transport og
  + minimering af frifaldshøjde.

Der vil blive udarbejdet en procedure for håndtering af flis i overensstemmelse med ovenstående.

For flispladsen vil registrering af støv og eventuelle korrigerende tiltag blive registreret i plan for drift, kontrol og vedligehold (DKV).

*Industrimiljøs vurdering*

BREF-dokumentet om emissioner fra oplagring konkluderer, at det som udgangspunkt er BAT at opbevare faste oplag i lukkede lagre, men at oplag af materialer, der ikke er eller kun moderat vindsensitive eller materialer, der kan befugtes godt kan opbevares i åbne oplag.

Industrimiljø vurderer, at træflis er moderat vindsensitiv og derfor kan oplagres i et åbent lager og at det med de stillede vilkår sikres, at virksomheden anvender BAT.

**Egenkontrol**

Virksomheden har foreslået, at overvågning af støv, lugt og spildevand fra det åbne flislager samt korrigerende handlinger indgår i virksomhedens plan for drift, kontrol og vedligehold af flispladsen.

*Industrimiljøs vurdering*

Industrimiljø stiller vilkår om, at der løbende og mindst 1 gang dagligt foretages rundering med henblik på vurdering af behov for og gennemførelse af rengøring eller fejning af flispladsen og de tilstødende arealer, når flispladsen er i brug.

Herudover stilles vilkår om kontrol af belægninger.

Der stilles vilkår om registrering af dato og beskrivelse af eventuelle handlinger foretaget på baggrund af daglige runderinger på flispladsen samt dato for evt. spild af olie eller kemikalier med angivelse af, hvor der er spild, hvad der er igangsat af oprensning, årsag til spildet samt hvad der er foretaget for at forhindre gentagelse, dato for og resultat af foretagne udbedring af befæstede arealer samt datoer, der er placeret flis på lageret.

Der er ingen formkrav til driftsjournal og registreringer må gerne ske i virksomhedens samlede Drifts-, kontrol- og vedligeholdelsesplan (DKV).

**Helhedsvurdering**

Virksomheden er placeret i et erhvervsområdeog det vurderes, at virksomhedens forurening af omgivelserne ligger inden for de rammer, der er gældende for de forureningsfølsomme områder samt de omkringliggende erhvervsområder.

Esbjerg Kommune vurderer, at virksomheden fortsat kan drives uden at give anledning til væsentlige gener for omgivelserne, når stillede vilkår overholdes.

**Øvrig regulering**

Virksomhedens affald skal bortskaffes i overensstemmelser med kommunens affaldsregulativ/anvisninger.

# Klagevejledning

Afgørelsen kan, jf. miljøbeskyttelseslovens § 91 stk. 1, påklages til Miljø- og Fødevareklagenævnet af

* ansøgeren
* enhver, der har en individuel, væsentlig interesse i sagens udfald
* Sundhedsstyrelsen
* foreninger og organisationer, i det omfang de har klageret over den konkrete afgørelse, jf. miljøbeskyttelseslovens §§ 99 og 100.

Du klager via klageportalen, som du finder via linket [kpo.naevneneshus.dk](http://www.kpo.naevneneshus.dk/).

Klageportalen findes også via [borger.dk](http://www.borger.dk/) eller [virk.dk](http://www.virk.dk/). Du logger på klageportalen med Nem-ID.

En klage er indgivet, når den er tilgængelig for Esbjerg Kommune via klageportalen. Når du klager, skal du betale et gebyr på 900 kr. for borgere og 1.800 kr. for virksomheder, organisationer og offentlige myndigheder.

I klageportalen sendes din klage automatisk først til Esbjerg Kommune. Hvis Esbjerg Kommune fastholder afgørelsen, sender Esbjerg Kommune klagen videre til behandling i nævnet via klageportalen. Du får besked om videresendelsen.

Miljø- og Fødevareklagenævnet afviser din klage, hvis du sender den uden om klageportalen, medmindre du er blevet fritaget for brug af klageportalen. Hvis du ønsker at blive fritaget for at bruge klageportalen, skal du sende en begrundet anmodning via mail til [Miljø- og Fødevareklagenævnet](mailto:mfkn@naevneneshus.dk). Nævnet afgør herefter, om du kan fritages for at bruge klageportalen. [Se betingelserne for at blive fritaget](https://naevneneshus.dk/start-din-klage/miljoe-og-foedevareklagenaevnet/til-foersteinstanser/fritagelse-fra-klageportal/)."

Klagefristens udløb

Klagen skal være modtaget senest den 29. november 2024, der er dagen for klagefristens udløb.

Orientering om klage

Hvis Esbjerg Kommune får besked fra Klageportalen om, at der er indgivet en klage over afgørelsen, orienterer Esbjerg Kommune virksomheden herom.

Betingelser mens klagen behandles

Virksomheden vil kunne udnytte afgørelsen, mens Miljø- og Fødevareklagenævnet behandler en eventuel klage, medmindre nævnet bestemmer noget andet. Forudsætningen for det er, at virksomheden opfylder de vilkår, der er stillet i afgørelsen. Udnyttes afgørelsen sker dette dog på ansøgerens eget ansvar og indebærer ingen begrænsning for Miljø- og Fødevareklagenævnets mulighed for at ændre eller ophæve afgørelsen.

Søgsmål

Afgørelsen kan indbringes for domstolene. En sådan retssag skal være anlagt inden 6 måneder efter afgørelsen er meddelt, dvs. senest den 1. maj 2025.

# Offentliggørelse

Afgørelsen offentliggøres på DMA – Digital Miljøadministration [www.dma.mst.dk](https://ramboll-my.sharepoint.com/personal/hts_ramboll_dk/Documents/Desktop/MGO/DIN%20Forsyning/Fliskedelanlæg/Flislager/www.dma.mst.dk).

Henvendelse i sagen kan rettes til undertegnede på telefon (direkte) 7616 1381.

Med venlig hilsen

Klaus Holm

Specialist

# Bilag:

1. Virksomhedens beliggenhed
2. Situationsplan

**Kopi til:**

Danmarks Naturfredningsforening, dnesbjerg-sager@dn.dk

Friluftsrådet, Sydvestjylland@friluftsraadet.dk

Sundhedsstyrelsen, sesyd@sst.dk

Esbjerg Havn, adm@portesbjerg.dk

Din Forsyning A/S, isn@dinforsyning.dk

Rambøll A/S, Att.: Henriette Salling, hts@ramboll.dk

**Bilag 1 – Virksomhedens beliggenhed**


Et billede, der indeholder kort, Plan, diagram, skematisk

Automatisk genereret beskrivelse

**Bilag 2 – Situationsplan**

Et billede, der indeholder tekst, Rektangel, diagram, linje/række

Automatisk genereret beskrivelse

****

Torvegade 74. 6700 Esbjerg

Tlf.: 76 16 16 16

miljo@esbjergkommune.dk

www.esbjergkommune.dk



1. Miljøbeskyttelsesloven: [Miljøministeriets lovbekendtgørelse nr. 5 af 3. januar 2023 af lov om miljøbeskyttelse](https://www.retsinformation.dk/eli/lta/2023/5). [↑](#footnote-ref-1)
2. [Justitsministeriet lovbekendtgørelse nr. 433 af 22. april 2014 med senere ændring af forvaltningsloven](https://www.retsinformation.dk/eli/lta/2014/433) [↑](#footnote-ref-2)
3. Miljøministeriets lovbekendtgørelse nr. 4 af 3. januar 2023 af lov om miljøvurdering af planer og programmer og af konkrete projekter (VVM) [↑](#footnote-ref-3)
4. Miljøministeriets bekendtgørelse nr. 1098 af 21. august 2023 om udpegning og administration af internationale naturbeskyttelsesområder samt beskyttelse af visse arter [↑](#footnote-ref-4)
5. [Rådets direktiv 92/43/EØF af 21. maj 1992 med senere ændringer om bevaring af naturtyper samt vilde dyr og planter](https://eur-lex.europa.eu/legal-content/DA/TXT/PDF/?uri=CELEX:31992L0043&from=DA) [↑](#footnote-ref-5)